stanford-oval/wikipedia huggingface dataset:
ซีเควนเซอร์
แหล่งข้อมูลอื่น

"History of electronic musical instruments and sequencers". 120 Years of Electronic Music (120years.net).
"Early sequencer controllers". Vintage Synth Explorer. คลังข้อมูลเก่าเก็บจากแหล่งเดิมเมื่อ 2009-02-24. สืบค้นเมื่อ 2016-09-24.
Richmond, Leigh (11 November 1974). "Computer hums its own music". Evening Times. Melbourne, FL. p. A1. (1974 newspaper article about digital sequencer)
ซีเจ เมเจอร์ เอ็นเตอร์เทนเม้นท์

| --- | --- |
ประเภท: บริษัทจำกัด
อุตสาหกรรม: ภาพยนตร์
สำนักงานใหญ่: 5 ซอย นาคนิวาส 12 แขวง ลาดพร้าว เขตลาดพร้าว กรุงเทพมหานคร 10230
ผลิตภัณฑ์: สื่อภาพยนตร์
บริษัทแม่: ซีเจ เอ็นเตอร์เทนเมนต์ ซีเจ อีแอนด์เอ็ม
เว็บไซต์: www.facebook.com/cjmajor.th/
บริษัท ซีเจ เมเจอร์ เอ็นเตอร์เทนเม้นท์ จำกัด (อังกฤษ: CJ MAJOR Entertainment) เป็นบริษัทผู้สร้างและผลิตภาพยนตร์ไทย ก่อตั้งขึ้นเมื่อปี พ.ศ. 2559 ภายใต้ความร่วมมือระหว่างบริษัท เมเจอร์ ซีนีเพล็กซ์ กรุ๊ป จำกัด (มหาชน) กับ ซีเจ เอ็นเตอร์เทนเมนต์ (CJ Entertainment) เป็นบริษัทลูกด้านการผลิตภาพยนตร์ของ ซีเจ อีแอนด์เอ็ม จำกัด ผู้ผลิตคอนเทนต์รายใหญ่ที่สุดในประเทศเกาหลีใต้ ถือเป็น 1 ใน 2 บริษัทในเครือกลุ่มซีเจของประเทศไทย (อีกบริษัทหนึ่งคือ ทรู ซีเจ ครีเอชั่นส์) จากข้อมูลวันที่ 17 กุมภาพันธ์ 2559 บริษัทมีทุนจดทะเบียน 70,000,000 บาท บริษัท เมเจอร์ ซีเนเพล็กซ์ กรุ๊ป (มหาชน) ถือหุ้นร้อยละ 49, CH Holdings Limited  ถือหุ้นร้อยละ 49 และนายธนานันต์ กาญจนคูหา ถือหุ้นร้อยละ 2
ซีเจ เมเจอร์มีผลงานภาพยนตร์เรื่องแรกคือ 20 ใหม่ ยูเทิร์นวัย หัวใจรีเทิร์น  ดัดแปลงจาก Miss Granny นำแสดงโดยดาวิกา โฮร์เน่ และอีกสามเรื่องก็ดัดแปลงมาจากภาพยนตร์เกาหลี คือ Love Battle รัก 2 ปียินดีคืนเงิน, ดิว ไปด้วยกันนะ และ Classic Again จดหมาย สายฝน ร่มวิเศษ
ภาพยนตร์

| ปี | ลำดับ | ชื่อ | ผู้กำกับ | นักแสดง | วันออกฉาย | รายได้ (กรุงเทพฯ ปริมณฑล และเชียงใหม่) | รายได้รวมทั่วประเทศ |
| --- | --- | --- | --- | --- | --- | --- | --- |
| 2559 | 1 | 20 ใหม่ ยูเทิร์นวัย หัวใจรีเทิร์น  | อารยะ สุริหาร | ดาวิกา โฮร์เน่  สหรัถ สังคปรีชา  กฤษณภูมิ พิบูลสงคราม | 24 พฤศจิกายน | 22.97 ล้านบาท | ไม่ปรากฎรายได้ภาพยนตร์ |
| 2562 | 2 | Love Battle รัก 2 ปียินดีคืนเงิน  | วิรัตน์ เฮงคงดี | ปรมะ อิ่มอโนทัย เอสเธอร์ สุปรีย์ลีลา | 20 มิถุนายน | 7.68 ล้านบาท | ไม่ปรากฎรายได้ภาพยนตร์ |
| 2562 | 3 | ดิว ไปด้วยกันนะ  | ชูเกียรติ ศักดิ์วีระกุล | ศุกลวัฒน์ คณารศ ศดานนท์ ดุรงคเวโรจน์ ภวัต จิตต์สว่างดี ญารินดา บุนนาค ดริสา การพจน์ | 31 ตุลาคม | 10 ล้านบาท | ไม่ปรากฎรายได้ภาพยนตร์ |
| 2563 | 4 | Classic Again จดหมาย สายฝน ร่มวิเศษ | ธัชพงศ์ ศุภศรี | รัญชน์รวี เอื้อกูลวราวัตร ฐิติภูมิ เตชะอภัยคุณ สุทธิรักษ์ ทรัพย์วิจิตร | 2 กุมภาพันธ์ | 2 ล้านบาท | ไม่ปรากฎรายได้ภาพยนตร์ |
| 2565 | 5 | ภาพหวาด | สุรพงษ์ เพลินแสง | นิชคุณ หรเวชกุล ชญานิษฐ์ ชาญสง่าเวช | 24 กุมภาพันธ์ | 3.17 ล้านบาท | ไม่ปรากฎรายได้ภาพยนตร์ |
ซีเรียม

ซีเรียม (อังกฤษ: Cerium) คือธาตุที่มีหมายเลขอะตอม 58 และสัญลักษณ์คือ Ce ซีเรียมเป็นธาตุโลหะลักษณะเงินอยู่ในกลุ่ม แลนทาไนด์ (lanthanide group) ใช้ในการทำโลหะผสมสีและสนิมเหมือนเหล็กแต่อ่อนนุ่มกว่า สามารถยืดเป็นเส้นและตีเป็นแผ่นได้ ซีเรียมสามารถละลายในสารละลายด่างและกรดเข้มข้นได้อย่างรวดเร็ว ในสภาพที่เป็นโลหะบริสุทธิ์ซีเรียมสามารถติดไฟได้เองถ้าตัดเฉือนหรือขีดข่วนด้วยมีด  ซีเรียมอ๊อกซิไดซ์ช้าในน้ำเย็นแต่รวดเร็วในน้ำร้อน
ซีปัง

| --- | --- |
ซีปัง

ジパング
ชื่อภาษาอังกฤษ: Jipangu
แนว: อิงประวัติศาสตร์, การเมือง, สงคราม, ไซไฟ
มังงะ
เขียนโดย: ไคจิ คาวางูจิ
สำนักพิมพ์:  โคดันฉะ    วิบูลย์กิจ
อนิเมะ
กำกับโดย: คาซุฮิโระ ฟุรุฮาชิ
สตูดิโอ: สตูดิโอดีน
ซีปัง (ญี่ปุ่น: ジパング; โรมาจิ: Jipangu) (อังกฤษ: Zipang) เป็นผลงานของไคจิ คาวางูจิ ผู้เขียนยุทธการใต้สมุทร ตีพิมพ์ในประเทศไทย โดยสำนักพิมพ์วิบูลย์กิจปัจจุบันวางขายถึงเล่มที่ 43 (จบ) และที่ประเทศญี่ปุ่นได้พิมพ์ถึงเล่มที่ 43 (จบ)
เนื้อเรื่อง

เรือลาดตระเวณชั้นเอจิส (AEGIS) ของกองกำลังป้องกันตนเองทางทะเลของประเทศญี่ปุ่นยุคปัจจุบัน ชื่อ "มิไร" (DDG-182 Mirai, มิไร แปลว่า "อนาคต") ได้บังเอิญย้อนเวลากลับไปยังสมัยสงครามโลกครั้งที่สอง และต้องเผชิญหน้าทั้งกับกองทัพจักรวรรดิญี่ปุ่น และกองทัพของสหรัฐอเมริกา โดยมีตัวละครหลักคือนายทหารเรือของจักรพรรดินาวีญี่ปุ่น คุซากะ ทาคุมิ ได้รู้ถึงอนาคตของประเทศญี่ปุ่นจากฐานข้อมูลในเรือมิไร จึงได้พยายามเปลี่ยนแปลงประวัติศาสตร์โดยพยายามให้ญี่ปุ่นเร่งสร้างอาวุธนิวเคลียร์ให้ได้ก่อนอเมริกา เพื่อให้ญี่ปุ่นรอดจากการแพ้สงคราม ให้ญี่ปุ่นใหม่กลายเป็นประเทศในฝันตามชื่อ "Zipang"
ตัวละคร > จักรพรรดินาวีญี่ปุ่น

ทาคุมิ คุซากะ (Takumi Kusaka)
นาวาตรีเหล่าทหารสื่อสารแห่งจักรพรรดินาวีญี่ปุ่น ได้รับความช่วยเหลือจากนาวาโทคาโดมัตสึแห่งเรือมิไรหลังจากที่เครื่องบินทะเลที่ตนนั่งมาถูกยิงตกทะเลระหว่างเดินทางจากมิดเวย์เพื่อส่งมอบบันทึกการรบในยุทธนาวีมิดให้แก่กองบัญชาการกองทัพเรือผสม การที่เขาได้รับความช่วยเหลือจากคาโดมัตสึทำให้เขาได้รับรู้ถึงอนาคตของญี่ปุ่นในอนาคต ซึ่งเป็นฝ่ายพ่ายแพ้สงครามและฟื้นตัวขึ้นมาใหม่อีกครั้งด้วยอิทธิพลของสหรัฐอเมริกา คุซากะจึงเกิดความรู้สึกปฏิเสธต่ออนาคตของญี่ปุ่นยุคหลังสงครามที่เขาได้เห็น และต้องการที่จะเปลี่ยนแปลงประวัติศาสตร์อนาคตใหม่ให้ญี่ปุ่นยุคหลังสงครามยิ่งใหญ่ขึ้นมาได้โดยไม่พบกับความพ่ายแพ้ และปราศจากอิทธิพลของการปกครองของทหาร โดยเขาเรียกชื่อญี่ปุ่นใหม่ในความคิดของตนว่า "ซีปัง"  คุซากะจึงเริ่มทำการเปลี่ยนแปลงประวัติศาสตร์หลายเหตุการณ์ ทั้งโดยการลงมือด้วยตัวเองและยืมมือคนอื่นให้ช่วย เพื่อให้เหตุการณ์ทางประวัติศาสตร์ที่เขาได้รับรู้มาถึงเร็วกว่าที่บันทึกไว้ พร้อมทั้งยังคิดที่จะสร้างระเบิดปรมาณูให้สำเร็จก่อนสหรัฐอเมริกา โดยเป้าหมายคือการใช้เป็นเครื่องมือในการเจรจาสันติภาพกับสหรัฐอเมริกาด้วย
คาซึมะ สึดะ (Kazuma Tsuda)
เรือเอกแห่งจักรพรรดินาวีญี่ปุ่น เขาเป็นนายทหารสื่อสารฝีมือดี และเป็นนักเรียนนายเรือรุ่นน้องของคุซากะและนับถือในตัวคุซากะมาก หลังการหายสาบสูญของนาวาตรีคุซากะที่มิดเวย์และมีข่าวเกี่ยวกับการปรากฏตัวของเรือลึกลับ ทำให้เขาเกิดความสงสัยว่าเรื่องทั้งสองจะมีความเกี่ยวข้องกันหรือไม่ จึงทำการตรวจสอบจนกระทั่งพบกับคุซากะและคาโดมัตสึที่สิงคโปร์ และนำไปสู่การพบกับเรือมิไร ในระยะที่เขาได้อยู่ในเรือมิไรนั้น เขาเกือบจะคว้านท้องตัวเองเพราะถือว่าตัวเองเป็นเชลยจากการที่เรือมิไรทำการยิงปืนเรือขัดขวางการยิงถล่มกองทัพสหรัฐอเมริกาที่กัวดาคาแนลของเรือประจัญบานยามาโตะ เขารับปากที่จะเดินทางไปยังเยอรมนีเพื่อลอบสังหารอดอล์ฟ ฮิตเลอร์ ผู้นำนาซีเยอรมนี ตามคำขอของคุซากะซึ่งต้องการจะเปลี่ยนแปลงประวัติศาสตร์ แต่ไม่สำเร็จ เขาสามารถหลบหนีฝ่ายเยอรมนีออกมาได้แต่ถูกยิงบาดเจ็บสาหัสและเสียชีวิตในเวลาต่อมา
เออิจิโร ทาคิ (Eiichirō Taki)
อิโซโรคุ ยามาโมโตะ (ญี่ปุ่น: 山本五十六; โรมาจิ: Yamamoto Isoroku)
นายพลเรือเอกแห่งจักรพรรดินาวีญี่ปุ่น ดำรงตำแหน่งผู้บัญชาการกองทัพเรือผสมของญี่ปุ่นในช่วงสงครามโลกครั้งที่ 2 เขามีความสนใจในเรือมิไรเป็นอย่างมากนับตั้งแต่พบเห็นเรือลำนี้โผล่ขึ้นมาอยู่กลางกองเรือที่เดินทางไปร่วมยุทธนาวีที่มิดเวย์และสามารถเอาตัวรอดจากการสกัดกั้นของเรือรบจักรวรรดิได้ ศักยภาพของเรือมิไรจึงทำให้ยามาโมโตะต้องการจะให้เรือลำนี้เข้าร่วมรบในกองทัพเรือผสมเพื่อให้ญี่ปุ่นเอาชนะกองทัพสหรัฐอเมริกาและหาทางเปิดการเจรจาสันติภาพได้
แหล่งข้อมูลอื่น

เว็บไซต์ที่ Tokyo Broadcasting System (ญี่ปุ่น)
รายละเอียดที่ animenewsnetwork.com (อังกฤษ)
หนังสือการ์ตูนเรื่องอื่นๆของ Kaiji Kawaguchi ผู้วาด Zipang
ซีเอนา มาเปลลี มอซซี

| ดอนนา ซีเอนา เอลิซาเบธ มาเปลลี มอซซี |
| --- | --- |
เกิด: 18 กันยายน พ.ศ. 2564 (3 ปี) ลอนดอน ประเทศอังกฤษ สหราชอาณาจักร
บิดามารดา: เอโดอาร์โด มาเปลลี มอซซี (บิดา) เจ้าหญิงเบียทริซ (มารดา)
ดอนนา ซีเอนา มาเปลลี มอซซี (อังกฤษ: Sienna Mapelli Mozzi) เกิดเมื่อวันที่ 18 กันยายน พ.ศ. 2564 เป็นพระธิดาคนแรกใน เจ้าหญิงเบียทริซ และ เอโดอาร์โด มาเปลลี มอซซี พระนัดดาใน เจ้าฟ้าชายแอนดรูว์ และ ซาราห์ ดัชเชสแห่งยอร์ก พระราชปนัดดาคนที่ 12 ใน สมเด็จพระราชินีนาถเอลิซาเบธที่ 2 แห่งสหราชอาณาจักร อยู่ในลำดับที่ 10 ในการสืบราชบัลลังก์สหราชอาณาจักรและเครือจักรภพ เธอมีพี่ชายต่างพระมารดา 1 คน คือ ดอน คริสโตเฟอร์ วูลฟ์ "โวลฟี" มาเปลลี มอซซี โดยนามของเธอ ถูกเปิดเผยเมื่อวันที่ 1 ตุลาคม 2564 ผ่านทาง ทวิตเตอร์ ส่วนพระองค์ของพระมารดา
ถึงแม้ว่าเธอจะเกิดมาในฐานะของพระธิดาในพระราชนัดดาของพระมหากษัตริย์แห่งสหราชอาณาจักร แต่ก็เป็นเพียงพระราชนัดดาหญิง เธอจึงไม่มีพระอิสริยยศใดๆในราชสำนัก เป็นเพียงพระบรมวงศานุวงศ์และมีสิทธิ์ในการครองราชย์ แต่เธอกลับถือว่าเป็นขุนนางผ่านทางบิดา ซึ่งบิดาของเธอ สืบเชื้อสายมาจากขุนนางอิตาลียุคโบราณ เธอจึงมีตำแหน่งเป็น ดอนนา ซีเอนา มาเปลลี มอซซี หรือยศนี้หากเทียบในราชสำนักอังกฤษ คือ เคาน์เตส หากตำแหน่งดังกล่าวยังไม่ได้รับการยอมรับในสาธารณรัฐอิตาลีหรือ สหราชอาณาจักร ตำแหน่งขุนนางแห่งราชอาณาจักรอิตาลี นั้นมอบให้กับครอบครัวของบิดาในปี 2456 โดยพระเจ้าวิคเตอร์ เอ็มมานูเอลที่ 3 แห่งอิตาลี
ซีตันเดลาวัลฮอลล์

| ซีตันเดลาวัลฮอลล์ |
| --- | --- |
ทรัพย์สินขององค์การอนุรักษ์แห่งชาติ
ซีตันเดลาวัลฮอลล์

ข้อมูลทั่วไป
ประเภท: คฤหาสน์ชนบท
สถาปัตยกรรม: บาโรกอังกฤษ
เมือง: นอร์ทธัมเบอร์แลนด์
ประเทศ: อังกฤษ, สหราชอาณาจักร
พิกัด: 55°4′56.28″N 1°29′47.76″W﻿ / ﻿55.0823000°N 1.4966000°W﻿ / 55.0823000; -1.4966000
เริ่มสร้าง: ค.ศ. 1718 - ค.ศ. 1728
สิ่งก่อสร้างภายใต้การพิทักษ์ ระดับ 1
ซีตันเดลาวัลฮอลล์ (อังกฤษ: Seaton Delaval Hall, ออกเสียง) เป็นคฤหาสน์ชนบทที่ตั้งอยู่ที่ระหว่างซีตันสลูซกับซีตันเดลาวัลในนอร์ทธัมเบอร์แลนด์ในสหราชอาณาจักร ซีตันเดลาวัลฮอลล์ออกแบบโดยจอห์น แวนบรูห์ในปี ค.ศ. 1718 สำหรับพลเรือเอกจอร์จ เดลาวัล แต่ตั้งแต่สร้างเสร็จในปี ค.ศ. 1728 ซีตันเดลาวัลฮอลล์ก็ประสบแต่เหตุการณ์ต่าง ๆ อันไม่เป็นมงคลมาโดยตลอด ทั้งสถาปนิกและเจ้าของต่างก็ไม่มีชีวิตต่อจนได้เห็นคฤหาสน์เมื่อสร้างเสร็จ ตั้งแต่นั้นมาคฤหาสน์ก็ผ่านมือต่อมายังทายาทที่มาพำนักอยู่ชั่วครั้งชั่วคราว
"ซีตันเดลาวัลฮอลล์" เป็นสิ่งก่อสร้างอยู่ในรายชื่อสิ่งก่อสร้างภายใต้การพิทักษ์ เกรด 1 ปัจจุบันคฤหาสน์มีองค์การอนุรักษ์แห่งชาติเป็นผู้บริหาร
ประวัติ

ครอบครัวเดลาวัลเป็นเจ้าของที่ดินและอสังหาริมทรัพย์ที่เป็นที่ตั้งของซีตันเดลาวัลฮอลล์มาตั้งแต่การพิชิตอังกฤษโดยนอร์มันในกลางคริสต์ศตวรรษที่ 11 นายพลเดลาวัลสร้างฐานะขึ้นมาจากทรัพย์สมบัติที่ยึดได้ขณะที่รับราชการในราชนาวี และได้ทำการซื้อที่ดินและอสังหาริมทรัพย์จากญาติพี่น้องที่มีฐานะยากจนกว่า
ในปี ค.ศ. 1718 นายพลเดลาวัลก็จ้างจอห์น แวนบรูห์ให้มาทำการปรับปรุงคฤหาสน์เดิมให้ทันสมัยขึ้น แต่เมื่อมาเห็นที่ตั้งของคฤหาสน์เข้าแวนบรูห์ก็มีความเห็นว่าไม่อยู่ในสภาพที่จะแก้ไขได้และแนะนำให้รื้อทิ้งยกเว้นแต่ชาเปลเก่าที่ตั้งอยู่ติดกับคฤหาสน์ การสร้างคฤหาสน์มาสำเร็จลงในปี ค.ศ. 1728 สองปีหลังจากที่นายพลเดลาวัลเสียชีวิตไปแล้ว ซึ่งทำให้เป็นคฤหาสน์สุดท้ายที่แวนบรูห์ออกแบบ และถือกันว่าเป็นงานชิ้นเอกของแวนบรูห์
เมื่อสร้างเสร็จฟรานซิสหลานของนายพลเดลาวัลก็ได้รับซีตันเดลาวัลฮอลล์และทำการย้ายเข้าไปอยู่ทันที ในปี ค.ศ. 1822 ส่วนกลางของตัวคฤหาสน์ถูกทำลายไปกับเพลิงไหม้ที่กล่าวกันว่าเกิดจากนกแจ็คดอว์ที่มาทำรังบนปล่องไฟ คฤหาสน์ได้รับการซ่อมแซมเป็นบางส่วนระหว่าง ค.ศ. 1862 ถึง ค.ศ. 1863 แต่ก็ยังคงทิ้งร้างอยู่ พร้อมกับร่องรอยของเพลิงไหม้ที่ยังหลงเหลืออยู่ในห้องโถงหลัก ที่เดิมสูงกว่า 9 เมตรที่ผนังและรูปสลักยังคงมีรอยไหม้ให้เห็น
ในปี ค.ศ. 1953 หลังจากการตีพิมพ์หนังสือที่เขียนโดยลอร์ดเล็ฟเทนแนนท์แห่งนอร์ทธัมเบอร์แลนด์ชื่อ "Education Committee of the County of Northumberland as a memento of the Coronation of Her Majesty Queen Elizabeth II and a reminder of your loyalty to Her Majesty and to the beautiful County of Northumberland" (ไทย: คณะกรรมาธิการการศึกษาแห่งมณฑลนอร์ทธัมเบอร์แลนด์เพื่อเป็นเครื่องระลึกถึงพระราชพิธีบรมราชาภิเษกของสมเด็จพระราชินีนาถเอลิซาเบธที่ 2 และเพื่อเป็นเครื่องเตือนถึงความจงรักภักดีต่อพระองค์และแก่มณฑลอันงดงามของนอร์ทธัมเบอร์แลนด์) แล้วซีตันเดลาวัลฮอลล์ก็ได้รับการบูรณะต่อและมาเสร็จลงในปี ค.ศ. 1959 แต่คฤหาสน์ก็ไม่มีผู้พำนักอยู่จนกระทั่งคริสต์ทศวรรษ 1980 ซึ่งเป็นเวลา 160 ปีที่ปราศจากผู้อยู่อาศัยจนเมื่อเอ็ดเวิร์ด เดลาวัล เฮนรี แอสท์ลีย์ บารอนเฮสติงส์ที่ 22 ย้ายเข้ามาอยู่ในปีกด้านตะวันตก จนกระทั่งเสียชีวิตในปี ค.ศ. 2007
เมื่อวันที่ 1 กันยายน ค.ศ. 2008 องค์การอนุรักษ์แห่งชาติเริ่มทำการรณรงค์หาทุนจำนวน 6.3 ล้านปอนด์เพื่อซื้อและทำการอนุรักษ์คฤหาสน์, สวน และบริเวณคฤหาสน์ องค์การอนุรักษ์ประกาศว่าสามารถหาทุนที่ต้องการได้ในเดือนธันวาคม ค.ศ. 2009
สถาปัตยกรรมและแผนผัง

ลักษณะสถาปัตยกรรมของซีตันเดลาวัลฮอลล์เป็นแบบที่เรียกว่าบาโรกอังกฤษที่วิวัฒนาการมาจากสถาปัตยกรรมพาลเลเดียนที่อินิโก โจนส์เป็นผู้ริเริ่ม ลักษณะสถาปัตยกรรมที่วิวัฒนาการขึ้นมาโดยแวนบรูห์เป็นลักษณะที่มีการตกแต่งมากกว่าและดูเบากว่าสถาปัตยกรรมบาโรกที่เป็นที่นิยมกันบนแผ่นดินใหญ่ยุโรป
ลักษณะของคฤหาสน์มีส่วนกลางของตัวอาคารหรือ "เอกมณฑล" (Corps de logis) ที่เป็นซุ้มทางเข้าที่มีห้องรับแขกและห้องหลักระหว่างปีกสองด้านของอาคาร ปีกสองด้านมีส่วนที่ยื่นออกมาเป็นสามตอน ตอนบนเป็นจั่ว
ปีกตะวันตกเป็นห้องรองและที่พำนักของผู้มีหน้าที่การงานของคฤหาสน์ นางจรัลและครัวที่มีเพดานสูงได้รับการซ่อมแซมจนเหมือนเดิมหลังจากที่ได้รับความเสียหายจากเพลิงไหม้ ปีกตะวันออกเป็นโรงม้า ที่เป็นห้องยาวหกสิบฟุตที่แบ่งเป็นช่วง ๆ และมีรางหญ้าที่ทำด้วยหิน ระหว่างปีกสองปีกเป็นลานที่เปิดออกไปที่กว้าง 46.5 เมตร และ ยาว 55 เมตร
ภายนอกเป็นลักษณะสถาปัตยกรรมแบบบาโรกอังกฤษอันสมบูรณ์แต่ภายในยังคงไม่ได้รับการซ่อมแซมจากความเสียหายที่ได้รับจากพระเพลิง
นอกจากตัวคฤหาสน์แล้วซีตันเดลาวัลฮอลล์ก็ยังมีอุทยานล้อมรอบที่มีเนื้อที่ 1.6 ตารางกิโลเมตร ภายในอุทยานก็มีมอโซเลียมที่มีหลังคางดงามทำด้วยตะกั่วและซุ้มทางเข้าเหนือเสาหินขนาดยักษ์ มอโซเลียมสร้างขึ้นโดยจอห์น ฮัสซีย์ เดลาวัลเพื่อเป็นอนุสรณ์แก่บุตรชายที่เสียชีวิตในปี ค.ศ. 1775 เมื่อมีอายุได้ 20 ปีจาก "การถูกเตะถูกอวัยวะสำคัญโดยหญิงซักผ้าเมื่อไปหา" นอกจากนั้นก็ยังมีเรือนส้ม (Orangery) ที่ปกคลุมด้วยยุวเทพและประติมากรรมต่างๆ ที่รูปหนึ่งเป็นเดวิดร่างเล็กถือหนังสติ๊กคุกเข่าอยู่เหนือโกไลแอธ
ตำนาน

บ้างก็เชื่อกันว่าเมื่อคฤหาสน์สร้างซ่อมเสร็จกัปตันที่อาศัยอยู่ที่นั่น (กัปตันฟรานซิส เบลก เดลาวัล) ก็ถูกเรียกตัวไปประจำการในราชนาวี อันนาเบลภรรยาต้องอยู่บ้านตามลำพัง ห้าปีต่อมาอันนาเบลก็ได้ข่าวว่าสามีสูญหายไปในทะเลซึ่งอันนาเบลก็ไม่เชื่อและยังคงรอให้สามีกลับบ้าน กล่าวกันว่าแม้ในปัจจุบันถ้าผู้ใดมองไปยังหน้าต่างบานที่ใกล้ประตูบนชั้นสองติดกับส่วนกลางของตัวตึกก็จะเห็นวิญญาณของอันนาเบลเดินผ่านหน้าต่าง – แต่เมื่อเข้าไปในห้องก็จะไม่มีใครอยู่ในห้อง อันนาเบลได้รับสมญาว่า "White Lady" เพราะจะแต่งตัวด้วยเสื้อผ้าสีขาวทั้งชุด
ดูเพิ่ม

คฤหาสน์ชนบท
สถาปัตยกรรมบาโรกแบบอังกฤษ
จอห์น แวนบรูห์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซีตันเดลาวัลฮอลล์
ซีตันเดลาวัลฮอลล์ - ส่วนกลางของคฤหาสน์ที่วาดก่อนที่จะสร้างเสร็จตามจินตนาการของแวนบรูห์ แต่ประติมากรรมบนหน้าจั่วไม่ได้รับการสร้าง
ซีเครตไทม์ (แผ่นเสียงอัลบัมสั้น)

ซีเครตไทม์ (อังกฤษ: Secret Time) เป็นมินิอัลบั้มแรกของวง Secret มีเพลงไตเติ้ลคือ Magic โดยเพลง Magic ขึ้นชาร์ตสูงสุดอยู่ที่ 3 ใน Gaon Chart และยังถือว่าเป็นเพลงเปิดตัวแท้จริงของวง Secret เนื่องจากเมื่อสมัยเดบิวต์ด้วยเพลง I Want You Back ไม่สามารถตีตลาดได้
ประวัติ

24 มีนาคม 2553 พวกเธอเปิดภาพอัลบั้มแจ็คเก็ตเป็นครั้งแรกให้สัมผัสในแบบชวนทึ่ง ซึ่งนอกจากภาพลักษณ์ที่ดูสบายๆของพวกเธอแล้ว Secret ก็ยังแฝงไปด้วยสไตล์ที่เต็มเปี่ยมด้วยเช่นกัน โดยเฉพาะกับการนำชื่อวงอย่าง SECRET ผสมกับชื่อเพลงไตเติ้ลอย่าง MAGIC ผ่านการใช้เซ็ตดวงไฟ ก็ยิ่งเพิ่มความอลังการให้กับรูปภาพนี้ได้เป็นอย่างมากสำหรับรูปภาพชุดนี้ได้ถ่ายทำกันเมื่อวันที่ 18 มีนาคมที่ผ่านมา ณ Nac's & Nam-A Artcenter นัมยังจู ภายใต้ฝีมือการกำกับภาพของช่างภาพชื่อดัง อีแจยุน ที่เคยฝากผลงานไว้กับศิลปินระดับท็อปไม่ว่าจะเป็น เรน (Rain), Ivy, พัคฮโยชิน (Park Hyo Shin), แบกจียอง (Baek Ji Young) และ WAX ก่อนหน้านี้
29 มีนาคม 2553 ในเว็บไซต์ GomTV และพอร์ทัลวิดีโอต่างๆ ได้มีการเปิดตัวทีเซอร์ใหม่ของ ซีเคร็ท ความยาว 40 วินาที ที่มาพร้อมกับแบ็คกราวน์ป้ายแสงสีทองเป็นชื่อคำว่า SECRET พร้อมกับเผยโชว์แดนซ์อันแข็งแกร่งและลึกลับชวนให้แฟนๆทุกคนต่างให้การจับตามองผลงานมินิอัลบั้มชุดแรกของพวกเธอในครั้งนี้ นับเป็นการกลับมาอีกครั้งในรอบ 6 เดือน หลังจากที่เปิดตัวเข้าสู่วงการในเพลง 'I Want You Back' จากดิจิทัลซิงเกิล 'Secret Time' ไปก่อนหน้านี้ ในขณะเดียวกันพวกเธอยังได้ร่วมงานกับนักแต่งเพลงชื่อดังอย่าง ชินซงดงโฮแรงงี, คังจีวอน และ คิมคิบอม ในเพลงไตเติ้ล 'MAGIC' อีกด้วย Secret (ซีเคร็ท) เผยรายชื่อทีมนักแต่งเพลงที่ได้เข้าร่วมในผลงานมินิอัลบั้มชุดใหม่
Secret คว้านักแต่งเพลงชื่อดังเข้าร่วมงานประกอบไปด้วย คังจีวอน, ชินซาดง โฮแรงงี, คิมคิบอม, Loptimist ภายใต้การจับตามองของแฟนๆสำหรับเพลงไตเติ้ล 'MAGIC' เป็นฝีมือการร่วมประพันธ์ของทีมนักแต่งเพลง ประกอบไปด้วย ชินซาดงโฮแรงงี ซึ่งเคยฝากฝีมือเอาไว้กับเพลง 'Hot Issue', 'Muzik' (4minute), 'Bad Girl' (BEAST), 'Bo Peep Bo Peep' (T-ARA) ฯลฯ, คังจีวอน (Kang Ji Won) เจ้าของเพลง 'Love You' (อีซึลชอล), 'Live in Heart' (Untouchable), 'Mystery' (BEAST) ฯลฯ รวมถึง คิมคิบอม (Kim Ki Bum) เจ้าของเพลง 'Can't Forget' (คิมจงกุก), 'Love Letter' (FT.Triple) ฯลฯ ในขณะเดียวกัน Secret ก็เตรียมนำเพลง '3 Years 6 Months' จากซิงเกิลชุดแรกมาเรียบเรียงในสไตล์ใหม่อีกด้วยเช่นกัน สำหรับเพลงนี้ได้รับการเรียบเรียงใหม่โดยสุดยอดโปรดิวเซอร์แห่งเกาหลีอย่าง Loptimist นั่นเอง Loptimist เป็นโปรดิวเซอร์ที่เคยเข้าร่วมในผลงานอัลบั้มแนวเพลงฮิพฮอพของศิลปินอย่าง Drunken Tiger, Epik High, Untouchable ฯลฯ มาอย่างถ้วนหน้าแล้ว ไม่เพียงเท่านั้นเขายังเคยร่วมเป็นโปรดิวเซอร์ให้กับศิลปินฮิพฮอพจากสหรัฐอเมริกาอย่าง K-OTIX, Army Of The Pharaohs, Underclassmen ฯลฯ จนแฟนๆได้ให้ความสนใจกันเป็นจำนวนมาก
'Secret' ประสบปัญหาในระหว่างการผลิตซีดี ส่งผลให้ต้องเลื่อนวางจำหน่ายมินิอัลบั้มจากวันที่ 1 เมษายนไปเป็นวันที่ 6 เมษายน 2553 เดิมที 'Secret' มีแผนการวางจำหน่ายผลงานอัลบั้มมินิอัลบั้มชุดใหม่ 'Secret Time' ในวันที่ 1 เมษายน ผ่านทั้งช่องทางออน-ออฟไลน์ อย่างไรก็ตามจากความผิดพลาดที่เกิดขึ้นในระหว่างกระบวนการผลิตแผ่นซีดี ส่งผลให้ต้นสังกัดตัดสินใจสั่งผลิตงานเพลงใหม่ทั้งหมดในล็อตแรกรวมกว่า 5,000 ชุด
เมื่อวันที่ 1 เมษายน 2553 'Secret' (ซงจีอึน จอนฮโยซอง ฮันซอนฮวา ซิงเกอร์) เปิดตัวมิวสิกวิดีโอและเพลง 'Magic' โดยการคัมแบ็คของพวกเธอในครั้งนี้ พวกเธอจะต้องร่วมศึกเดียวกับการคัมแบ็คของท็อปสตาร์อย่าง เรน (Rain) และ อีฮโยริ (Lee Hyori) ในเดือนเมษายนนี้ ในมิวสิกวิดีโอ Secret มาพร้อมกับภาพลักษณ์ที่เปลี่ยนไปโดยสิ้นเชิง ในเพลงเดบิวอย่าง 'I Want You Back' พวกเธอมาพร้อมกับภาพลักษณ์ในแบบน่ารักสดใส แต่การกลับมาในครั้งนี้พวกเธอกลายเป็นสาวเต็มตัวที่มาพร้อมกับโชว์อันทรงพลังและแข็งแกร่ง
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "Shy Boy" | 3:59 |
| 2. | "Magic" | 3:23 |
| 3. | "Spot Light" | 4:49 |
| 4. | "알아서 잘해요" (Really Can Take Care Of You) | 3:14 |
| 5. | "I Want You Back" (Acoustic Ver.) | 3:58 |
| 6. | "3 Years 6 Months" (Acoustic Ver.) | 3:25 |
| ความยาวทั้งหมด: | ความยาวทั้งหมด: | 22:48 |
ซีลพิลโลว์

| ซีลพิลโล่ว์ Seal Pillow |
| --- | --- |
สมาชิกวง Seal Pillow จากเอ็มวีเพลง "SENSEI"  
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป๊อบ,อินดี้ป็อป
ช่วงปี: พ.ศ. 2556 - ปัจจุบัน
ค่ายเพลง: ปริณามมิวสิค (พ.ศ. 2556 - ปัจจุบัน)

สมาชิก: เฉลิมพล สูงศักดิ์ (ร้องนำ) อารอน อุดมลาภ (กีตาร์) อารยา สุวรรณโกมล (กลอง) ปกรณ์ จุฬพุฒิพงษ์ (เบส) กฤต พรเสริมสุข (กีตาร์) 
อดีตสมาชิก: มกรา จิตต์เที่ยงธรรม (กีตาร์)

เว็บไซต์: Seal Pillow (Facebook) seal pillow (Instagram) 
ซีลพิลโลว์ (อังกฤษ: Seal Pillow) วงอินดี้ป็อปสัญชาติไทยจากค่าย "ปริณามมิวสิค" เป็นที่รู้จักในคอเพลงอินดี้อย่างเพลง "รองเท้าผ้าใบ" , "โพราลอยด์" และ "หนัก" ก่อนที่จะปล่อยอัลบั้มเต็มชุดแรกอย่าง "Camel Traveling" เมื่อปี 2557 วงมักเป็นที่โดดเด่นและพูดถึงอยู่บ่อยครั้งสำหรับนางเอกมิวสิควิดิโอ หลังห่างหายไปถึงสองปี โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน และ อารยา ก็อยู่เบื้องหลังวงดนตรีอย่าง Wave and So พวกเขากลับมาพร้อมซิงเกิ้ลเปิดตัวอัลบั้มชุดที่ 2 "Sensei"
ประวัติ

ซีลพิลโลว์มีจุดเริ่มต้นจากการเป็นเพื่อนกันในมหาลัยกรุงเทพของ เฉลิม, ปกรณ์ และอารอน รวมตันเล่นดนตรีในเวลาว่าง หลังจากเรียนจบทุกคนอยากที่จะทำเพลงของตัวเองขึ้นมา จึงนำเดโมเพลงมาเสนอกับค่ายปริณามมิวสิค จากนั้นก็ชักชวน มกรา และ อารยา ผู้ที่มีความสามารถในการแต่งเพลงให้กับศิลปินในค่ายปริณามมิวสิคเข้ามาร่วมเติมเต็มวงในที่สุด พวกเขาปล่อยซิงเกิ้ลแรกในเดือนมกราคม 2556 "รองเท้าผ้าใบ" ซึ่งติดชาร์จวิทยุต่างๆอย่างมาก ก่อนที่จะปล่อยซิงเกิ้ลลำดับที่ 2 "โพลารอยด์" ซึ่งถูกนำไปเป็นเพลงประกอบซี่รียวัยรุ่น ฮอร์โมนส์ วัยว้าวุ่น และซิงเกิ้ลลำดับที่ 3 ขอเมารักให้หัวปักหัวปำ ซิงเกิ้ลลำดับที่ 4  "โอ๋" ซิงเกิ้ลลำดับที่ห้า "หนัก" และซิงเกิ้ลลำดับสุดท้าย "รมิตา" ก่อนจะปล่อยอัลบั้มเต็มชุดแรกในปี 2557 "CAMEL TRAVELING" ในระหว่างนี้มกรา มือกีตาร์ได้ลาออก ได้กฤต พรเสริมสุข มาแทนที่ โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน ก็อยู่เบื้องหลังวง Wave And so ร่วมกับอารยา และยังเป็นทีมงาน Scene Seen Space พวกเขาปล่อยซิงเกิ้ลใหม่หลังห่างหายไปสองปี  “Sensei” ซิงเกิ้ลเปิดตัวอัลบั้มชุดที่ 2
อัลบั้ม

สังกัด ปริณามมิวสิค
ทัศนศึกษา
โพลารอยด์​
โอ๋
อยากให้
รองเท้าผ้าใบ
อิง
หนัก
ชะเง้อชะแง้
รมิตา
ขอเมารักให้หัวปักหัวปำ
แมวหาย
ในตอนนั้น
สมาชิก > สมาชิกปัจจุบัน

เฉลิมพล สูงศักดิ์ (ร้องนำ) (2555 - ปัจจุบัน)
อารอน อุดมลาภ (กีตาร์) (2555 - ปัจจุบัน)
อารยา สุวรรณโกมล (กลอง)(2555 - ปัจจุบัน)
ปกรณ์ จุฬพุฒิพงษ์ (เบส) (2555 - ปัจจุบัน)
กฤต พรเสริมสุข (กีตาร์) (2557 - ปัจจุบัน)
สมาชิก > อดีตสมาชิก

มกรา จิตต์เที่ยงธรรม (กีตาร์) (2555 - 2557)
ซีอีโอ ซิตี

ซีอีโอ ซิตี
ซีอีโอ ซิตี (อังกฤษ: CEO CITY) เป็นเกมแบบบริหารการสร้างเมือง พัฒนาโดยคนไทย โดยค่ายเกม ไซเบอร์ แพลย์เน็ต มีลักษณะคล้ายคลึงกับเกม ซิมซิตี ในเกมนี้เป็นเกมสร้างเมืองของผู้ว่า ซีอีโอ ที่ผู้เล่นสามารถเลือกการสร้างเมือง 1 ใน 12 จังหวัด
เกมนี้เกิดขึ้นมาจากโครงการการร่วมมือระหว่าง กระทรวงเทคโนโลยีสารสนเทศและการสื่อสาร (ICT) สำนักงานส่งเสริมอุตสาหกรรมซอฟแวร์แห่งชาติ
(SIPA)
บริษัท ไมโครซอฟท์
บริษัท ไซเบอร์แพลนเน็ต อินเตอร์แอคทีฟ
ได้รับการสนับสนุนที่ดีจาก 
บริษัท การบินไทย จำกัด(มหาชน) 
บริษัท กรีนสปอต (ประเทศไทย) จำกัด 
บริษัท ไปรษณีย์ไทย จำกัด
กติกา

ผู้เล่นจะต้องเลือกจังหวัด 1 ใน 12 จังหวัดที่ต้องการเล่นตามด้านล่างต่อไปนี้
กติกา > จังหวัดที่สามารถเลือกเล่นในเกม

เชียงใหม่
เชียงราย
ขอนแก่น
นครราชสีมา
สุพรรณบุรี
พระนครศรีอยุธยา
จันทบุรี
ชลบุรี
สงขลา
กระบี่
กาญจนบุรี
เพชรบุรี
จากนั้นจึงเลือกเดือน และปีที่ต้องการเริ่มเล่น และเลือกระดับในการเล่น โดยมี 3 ระดับ และ 3 ระดับจะได้รับเงินในการพัฒนาจังหวัดแตกต่างกัน
Easy จะได้รับงบประมาณ 100,000 บาท
Normal จะได้รับงบประมาณ 75,000 บาท
Hard จะได้รับงบประมาณ 50,000 บาท
จากนั้น จะเข้าสู่หน้าหลักของการเล่นเกม ผู้เล่นควรจะสร้างถนนขึ้นมาก่อน เพราะจะต้องสร้างสิ่งก่อสร้างต่างๆ ติดถนนด้วย สิ่งก่อสร้างที่ไม่ติดถนน อีกไม่นานก็จะถูกทำลายไป ส่วนการทำลายสิ่งก่อสร้างด้วยตนเองนั้น ให้คลิกที่ปุ่มทำลาย แล้วคลิกเมาส์ซ้าย สิ่งก่อสร้างนั้นก็จะถูกทำลาย
ผู้เล่นควรจะก่อสร้างสิ่งก่อสร้างมาตรฐานหลักๆ ขึ้นมาก่อน เช่น สถานีดับเพลิง สถานีตำรวจ โรงเรียน โรงพยาบาล ฯลฯ เพื่อให้ค่าความนิยมสูงขึ้น นอกจากนี้ ในตัวจังหวัดจะมีผลิตภัณฑ์ OTOP ให้เลือกขายกว่า 100 ชนิด วิธีการสร้างผลิตภัณฑ์ OTOP เพื่อส่งออกไปยังต่างจังหวัด หรือใช้ภายในจัหวัด คือต้องสร้างสถานที่ที่ผลิตวัตถุดิบของผลิตภัณฑ์นั้นๆ ขึ้นมาก่อนให้ได้ตามปริมาณที่โรงงานต้องการ จากนั้นจึงส่งไปให้โรงงานที่ใช้วัตถุดิบชนิดนั้นๆ ในการผลิตสินค้า
แหล่งข้อมูลอื่น

ข้อมูลเกมซีอีโอซิตี
ซีเอซี 40

ซีเอซี 40 (อังกฤษ: CAC 40) เป็นชื่อดัชนีตลาดหลักทรัพย์ของประเทศฝรั่งเศส โดยมีเกณฑ์คัดเลือกคือนำหลักทรัพย์ทั้งหมด 40 ตัวที่มีมาร์เก็ตแคปมากที่สุด โดยได้เริ่มใช้คำนวณในวันที่ 31 ธันวาคม พ.ศ. 2530[ต้องการอ้างอิง]
แหล่งข้อมูลอื่น

ดัชนีตลาดหุ้นโดยยาฮูไฟแนนซ์
ดัชนีตลาดหุ้นฝรั่งเศสโดยบลูมเบิร์ก
ซีนอน

ซีนอน (อังกฤษ: Xenon) คือธาตุเคมีที่มีหมายเลขอะตอม 54 และสัญลักษณ์คือ Xe  ซีนอนเป็นธาตุที่มีลักษณะเป็นแก๊สมีสกุล (Noble gases) ไม่มีสี ไม่มีกลิ่น น้ำหนักมาก พบเพียงเล็กน้อยในบรรยากาศโลก 
-มีน้ำหนักอะตอมเท่ากับ 131.30 amu 
-จุดหลอมเหลวเท่ากับ -111.9 องศา
-จุดเดือด
(โดยประมาณ)อยู่ที่ -108.12 +/- .01 องศา 
ความหนาที่(stp) 5.8971 g/l
เลขออกซิเดชันสามัญ +2,+4,+6,+8 1.
สารประกอบซีนอน

นีล บาร์เลตต์ได้ศึกษาสารประกอบของแพลทินัมชนิดหนึ่ง คือ แพลทินัมเฮกซะฟลูออไรด์ ซึ่งสามารถดึงอิเล็กตรอน 1 ตัวออกจากโมเลกุลของออกซิเจนกลายเป็นสารประกอบไดออกซิเจนิล เฮกซะฟลูออกโรแพลทิเนต เขาทราบว่าค่าพลังงานไอออไนเซชันของซีนอนนั้นใกล้เคียงกับของออกซิเจนในสภาวะโมเลกุลมาก จึงได้ทดลองซ้ำกับซีนอน พบว่าได้ผลึกของ'''ซีนามอน'''เฮกซะฟลูออโรแพลทิเนต (V) ซึ่งสามารถลบล้างความเชื่อดั้งเดิมที่เชื่อว่า "แก๊สมีสกุลไม่สามารถเกิดสารประกอบได้" ลงอย่างสิ้นเชิง
การค้นพบ

ซีนอนเป็นธาตุที่ถูกค้นพบโดย Sir William Ramsey และ M.W.Travers เมือ่ปี ค.ศ.1898 ซึ่งการค้นพบซีนอนนั้นเกิดจากการที่พยายามทำให้แก๊ส คริปทอน(Kr)บริสุทธิ์โดยการกลั่นแบบลำดับส่วนจึงทำให้พบแก๊สที่มีความหนาแนนสูงผิดปกติและทราบว่าเป็นธาตุใหม่จากการศึกษาสเปกตรัมซึ่งคำว่า "xenon" มาจากภาษากรีก หมายถึง "the stranger" ซึ่งหมายถึงคนแปลกหน้า และธาตุซีนอนมีการปรากฏเพียงแค่ 0.006 ใน 1 ล้านส่วน ในชั้นบรรยากาศ